CELEX: C2007/082/28
Language: et
Date: 2007-04-14 00:00:00
Title: Kohtuasi C-27/07: Eelotsusetaotlus, mille esitas Conseil d'État (Prantsusmaa) 26. jaanuaril 2007  — Banque Fédérative du Crédit Mutuel versus Ministre de l'Économie, des Finances et de l'Industrie

14.4.2007   
            
            
               ET
            
            
               Euroopa Liidu Teataja
            
            
               C 82/16
            
         Eelotsusetaotlus, mille esitas Conseil d'État (Prantsusmaa) 26. jaanuaril 2007 — Banque Fédérative du Crédit Mutuel versus Ministre de l'Économie, des Finances et de l'Industrie
   (Kohtuasi C-27/07)
   (2007/C 82/28)
   Kohtumenetluse keel: prantsuse
   Eelotsusetaotluse esitanud kohus
   Conseil d'État.
   Põhikohtuasja pooled
   
      Hageja: Banque Fédérative du Crédit Mutuel.
   
      Kostja: Ministre de l'Économie, des Finances et de l'Industrie.
   Eelotsuse küsimused
   Prantsusmaal asutatud emaettevõtja maksustamist ei mõjuta, kui selle emaettevõtja maksustatava kasumi hulka arvestatakse 5 % maksukrediit, mis anti seoses kasumi jaotamisega teises Euroopa Liidu liikmesriigis asutatud tütarettevõtja poolt, kui jaotatud kasumilt on selles liikmesriigis maks kinni peetud ja kui kõnesolev emaettevõtja võib kogu selle maksukrediidi tasumisele kuuluvast maksusummast maha arvata. Kas juhul, kui emaettevõtja ei ole otsustanud viie aasta jooksul seda kasumit oma aktsionäridele jaotada ega saa kasutada maksusoodustust, mida see maksukrediit endast kujutab, võib direktiivi 90/435/EMÜ (1) artikli 7 lõikega 2 lubatuks pidada täiendavat ettevõtja tulumaksuga maksustamist, mis tuleneb 5 % maksukrediidi arvestamisest maksustatava kasumi hulka, kuna maksu summa ei ole suur ja tulenevalt asjaolust, et see määrati otseselt seoses dividendide majandusliku topeltmaksustamise kaotamiseks antud maksukrediidiga, või tuleb seda lugeda vastuolus olevaks sama direktiivi artiklist 4 tulenevate eesmärkidega?
   
      (1)  Nõukogu 23. juuli 1990. aasta direktiiv 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6; ELT eriväljaanne 09/02, lk 3).